Եվ այսպես չխորանալով Էրդողանի ագրեսիվ հռետորաբանության մանրամասների մեջ, միայն արձանագրենք, որ Սիրիայի հյուսիսում տեղի ունեցող իրադարձությունների համատեքստում ԱՄՆ-ի և Թուրքիայի առանց այն էլ լարված փոխհարաբերությունները հայտնվում են ճգնաժամային շատ ավելի բարդ, պատային իրավիճակում։ Նշենք, որ համանման ագրեսիվ հռետորոբանությունը ավելի քան բնորոշ է Թուրքիայի նախագահին։ Ընդամենը մեկ տարի առաջ նա տարածքային պահանջներ էր ներկայացնում Բուլղարիային, Հունաստանին, Կիպրոսին, Վրաստանին, Սիրիային և Իրաքին, իսկ հետո էլ փորձում էր քարոզչական հանրահավաքներ կազմակերպել ոչ ավելի, ոչ պակաս հենց Եվրոպայի սրտում՝ Նիդերլանդներում։